《金匮道中》
宋代·李新

白云包裹石城赊，几度亲归梦里家。
春入小桃浑绮绣，风回残雪半尘沙。
唐贤碎泻真珠粒，郑老微明白杏花。
莫道穷边无好语，二公流落亦天涯。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。